Jelaskan Karir dari Winona Ryder dalam bahasa sunda

Taun 1985, Ryder ngirimkeun rékaman vidio audisina, manéhna maénkeun monolog tina novel Franny jeung Zooey beunang J.D. Salinger, ngarah peran dina pilem Desert Bloom. Sanajan peranna beunang ku Annabeth Gish, sutradara David Seltzer nempo bakatna sarta maénkeun Ryder dina pilemna Lucas (1986) nu nyaritakeun kahirupan Lucas (Corey Haim), saurang budak sakola luhur. Syutingna taun 1985, dibéntangan ogé ku Charlie Sheen jeung Kerri Green, Ryder meunangkeun peran minangka Rina, salah saurang babaturan Lucas di sakola. Nalika ditanya hayang kumaha ngaran tukangna nu bakal dipintonkeun dina krédit pilem, Ryder ngusulkeun ”Ryder” alatan harita albeum Mitch Ryder nu bapana keur disetel di satukangeun.

Pilem Ryder nu satuluyna nyaéta Square Dance (1987). Ryder meunangkeun pamuji pikeun peranna sarta majalah Los Angeles Times nyebutkeun minangka “hiji debut istiméwa”. Najan kitu, kadua pilem tadi sacara komérsil teu pati nyugemakeun. Diréktur Tim Burton mutuskeun pikeun maénkeun Ryder dina pilemna, Beetlejuice (1988) sabada kataji ku pidanganna dina pilem Lucas. Pilem éta suksés dina box office, pidangan Ryder turta sacara kasaluruhan pilemna menangkeun kritik nu positip.

Ryder maénkeun peran minangka Veronica Sawyer dina pilem bébas Heathers (1988). Hiji pilem satir ngeunaan kahirupan budak ngora. Batur maénna nyaéta Christian Slater. The Washington Post ngedalkeun yén Ryder téh nyaéta “Pamaén Hollywood pangsabréhna...Ryder...ngajadikeun urang mikaresep mojang ngora tukang nelasan, mojang nu caang tur lucu sarta katitisan saeutik Bonnie Parker sajeroeunna. Manéhna pangpantesna disebut rumaja protagonis ti saprak the sexual innocent of Gregory’s Girl.” Pilemna meunangkeun box office, najan ogé meunangkeun sebutan pilem nu munjulkeun sesembahan. Masih di taun éta kénéh Ryder ngabéntangan pilem Great Balls of Fire!, merankeun pangantén umur 13 taun (sarta dulur sabrayna) ti Jerry Lee Lewis. Pilem teu jadi box office. Ogé di taun 1988 Ryder minton dina pilem 1969, di mana manéhna merankeun Beth, kabogohna Kiefer Sutherland sarta dulur ti Robert Downey, Jr.– tokoh protagonis, nu protés kana Perang Viétnam.

Bulan April taun 1989, Ryder maénkeun peran leutik dina vidéo musik nu Mojo Nixon, "Debbie Gibson Is Pregnant with My Two-Headed Love Child."

Taun 1990, Ryder kapilih maén dina opat pilem. Manéhna maénkeun peran utama awéwé dina pilem fantasi Edward Scissorhands, bareng jeung pibakaleun kabogohna, Johnny Depp. Pilem ieu malikan deui gawé barengna jeung Tim Burton nu kungsi babarengan dina pilem Beetlejuice di taun 1988. Pilem Edward Scissorhands payu pisan kalawan meunang pamuji, ngahasilkeun sacara kotor $86 juta AS. Masih di taun éta, Ryder mundur tina peranna minangka Mary Corleone dina pilem The Godfather III nu Francis Ford Coppola (sabada miang ka Roma pikeun pamileman) alatan kacapéan. Peran kasalapan Ryder nyaéta dina pilem drama komédi kulawarga, Mermaids (1990), nu dibéntangan ogé ku Cher, Bob Hoskins jeung Christina Ricci. Mermaids lumayan suksés sacara box office, pidangan Ryder loba nu muji. Ryder meunangkeun nominasi Panghargaan Golden Globe pikeun Artis Pinunjul dina Peran Pangrojong sarta Panghargaan National Board Review dina peran nu sarua. Ryder tuluy midang bareng jeung Cher sarta Christina Ricci dina vidéo musik “The Shoop Shoop Song”, téma lagu pilem Mermaids. Sabada Mermaids, manéhna meunangkeun peran utama dina pilem nu Roxy Carmichael, Welcome Home. Hiji pilem ngeunaan budak adopsi. Ryder merankeun Dinky Bossetti. Pilem éta dibéntangan ogé ku Jeff Daniels sarta dianggap gagal alatan teu pati payu mungguh box office. Satuluyna, masih di taun nu sarua, Ryder meunangkeun panghargaan ‘Béntang Wanita Mangsa Hareup ‘ShoWest’s’ ti Asosiasi Nasional Pamilik Téater.